Alumnado de educación infantil, educación primaria, ESO, bacharelato e ciclos formativos
Identificar os establecementos locais e os mercados explicando as principais vantaxes da compra neste tipo de comercio e a súa repercusión na economía das familias.
Damos a coñecer os beneficios do comercio local e de proximidade, por exemplo en tendas de barrio, mercados municipais... Ademais informamos de cales son os "mercados coruñeses" e todos os seus servizos.
Solicitude de inscrición para grupos
A banca ética
Coñecer a banca ética, tamén chamada banca social, sustentable, alternativa ou responsable, e os beneficios sociais e ambientais que ten, así como os proxectos que financia.
A partir de dinámicas de preguntas e reflexións traballamos sobre o funcionamento e os intereses que poden ter os bancos. E tendo en conta esa información, redactamos un decálogo de requisitos que deberá cumprir a banca para que realmente fose ética. Finalmente expoñemos casos e prácticas de banca ética.
Consumo ecolóxico
Alumnado de educación primaria, ESO, bacharelato e ciclos formativos
Practicar actividades que permitan coñecer a educación ambiental desde a óptica da recuperación das nosas tradicións e do coñecemento dos valores ambientais da nosa contorna.
Falamos da incidencia que o consumo ten na conservación ou deterioración do medio ambiente e damos a coñecer o concepto e índice de "pegada ecolóxica", pasando posteriormente a calcular a de cada participante. Finalmente, de maneira colectiva, buscamos posibles accións para reducir a nosa "pegada ecolóxica".
Don R que R: o xogo dos envases
Alumnado de Educación Infantil e Educación Primaria
Coñecer os distintos tipos de envases que se utilizan para o envasado de produtos alimentarios e o custo ambiental de cada un deles. Informar o alumnado sobre a problemática dos envases, fomentando hábitos e actitudes positivas de cara á reciclaxe e a reutilización de envases para evitar as consecuencias negativas.
A través de xogos de manipulación, onde manexarán residuos reais e simulados (evidentemente inocuos e hixienizados) as e os participantes aprenderán a separar os residuos en orixe, paso de vital importancia para a reciclaxe de envases e outros residuos. Para finalizar buscaremos alternativas de consumo a todos os produtos manexados para conseguir a redución e minimización de residuos.
Consumo de auga no fogar
Valorar e comprender a importancia do consumo responsable de auga. Coñecer a importancia da conservación e uso deste recurso e comprender a importancia de conservación deste medio e os impactos dun mal uso da auga. Tamén aprenderemos diferentes hábitos de aforro de consumo de auga no fogar.
Neste taller cada participante realiza unha análise do consumo habitual de auga durante un día. Esta primeira dinámica serve para que descubran todos os consumos directos e indirectos dos que se esquecen ou non se decatan. A partir das diferentes análises buscamos, con choivas de ideas e outras dinámicas, posibles solucións para reducir o consumo diario de auga e o impacto que xera.
Comprender que é e en que se basea como nova forma xusta e solidaria de relacións comerciais. Identificar os produtos de comercio xusto e a súa localización nas diferentes superficies comerciais.
Intentamos demostrar que para acceder a produtos baratos ou "gangas" nos países máis desenvolvidos alguén ten que pagar, aínda sendo de maneira indirecta. Ofrecendo materias primas a moi baixo custo, ou con salarios infrahumanos, xornadas laborables interminables, insdustrialización descontrolada, contaminación, desastres mal chamados "naturais"... Despois desta primeira fase, presentamos o que é un comercio xusto, que fuxa de conceptos como o de caridade, pero que garanta unhas condicións de vida dignas.